Psalms 138 - Heilige Bybel [Afrikaanse Bybel 1933/1953]
'n Psalm van Dawid. Ek sal U loof met my hele hart; in die teenwoordigheid van die gode sal ek psalmsing tot u eer.
Ek sal my neerbuig na u heilige paleis en u Naam loof, om u goedertierenheid en om u trou ontwil; want U het vanweë u ganse Naam u toesegging groot gemaak.
Al die konings van die aarde sal U loof, o HERE, as hulle gehoor het die woorde van u mond;
en hulle sal sing van die weë van die HERE, want die heerlikheid van die HERE is groot.
Want die HERE is verhewe; nogtans sien Hy die nederige aan, en die hoogmoedige ken Hy uit die verte.